nl nl nl en nl en nl de nb nl nl nl nl tr nl en nl en nl de nb nl nl nl nl tr nl en fr af af af fr af sv af fr af af nl nl nl af nb nl fr af af af af nl af af af nl af af nl af nl it nl af nl fr nl nl nl nl af fr en nl af nl fa nl it nl nl de af fr nl nl af oc cs en af zh nl fr nl af nl nl nl en nl nl tr nl fr nl en en
Wie is ons? | Dubai Afrikaanse Kerk
Ons nooi jou en jou gesin uit om deel te word van ons sand familie Saterdae om 17:30 | Jebel Ali Kerk Gebou
Ons kerk in Dubai wil die oase van die Lewende Water vir jou en jou gesin in die woestyn wees. Ons doen dit deur ‘n baie spesifieke ruimte te skep, waarin jy saam met die res van die gemeente, in geloof kan groei, dit kan uitleef, uitdra en geniet.
Ontwikkel jouself tot die volle potensiaal waarmee God jou geskep het, maak vriende, word familie en groei saam
Saam gaan ons lag, saam gaan ons huil en saam gaan ons juig
Loof en prys Hom, want Hy is goed. Maak Hom groot, want Hy is Majesteit
‘n Christelike lewe wat sin maak en saak maak.
‘n Hart vir ongelowige mense van Dubai, tot aan die einde van die aarde
Soos ‘n wildsbok wat smag na water, só smag ons na U, O God. In dié woestynland les ons ons dors by die Fontein van die Lewende Water. Christus Jesus lei ons na waters waar rus is.
Hy gee ons nuwe krag
Hy is ons ingang na die Vader
Ons versorg mekaar in liefde
Ons onderrig mekaar in wysheid
Ons help mekaar in die vreemde
Saam laat ons die Koninkryk kom
Die Heilige Gees maak ons draers van
die Lewende Water Van Dubai tot aan die einde van die aarde, sodat almal wat dors het kom en drink uit die Fontein
Wees lief vir die Here, Wees lief vir mekaar
Ons is bevoorreg om die liefde van Christus en ons getuienis, in afrikaans, hier met mekaar te deel. Ons nooi jou uit om gerus by ons gemeente aan te sluit en te deel in hierdie heilige avontuur! - Dr Deon Bester
Dr. Deon Bester Ek en Susan woon nou amper twee jaar in Dubai. Ons het 2 dogters, oudste is argitek, woon saam met haar bourekenaar-eggenoot, in die Kaap. Jongste, gee onderwys in Vietnam. Susan werk as verpleegkundige by Mediclinic Dubai Mall. Ons is ywerige 4×4 & voëlkyk entoesiaste, ons is lief vir die veld en die woestyn, hou van bak en brou, hou van fliek en geniet dit om nuwe plekke te sien!
+971 (0) 52 102 4257 drdeonbester@afrikaansvae.church
Ek is getroud met Dawid. Ons het 2 dogters, Hannari en Julita. 2018 is ons 10-jaar-merk in Dubai! Dubai is vir nou ons tuiste, ons lewe en die plek waar vriende ons familie word.
+971 (0) 50 318 2979 admin1@afrikaansvae.church
Ons is vanaf 2014 in Dubai. Ons het 4 kinders. Lize is nog op skool hier in Dubai, Melissa is ‘n prokureur in Sandton; Henry is ‘n rekenaar Ingenieur in Perth en Christiaan is ‘n 5de jaar mediese student. Ons hou van die natuur en snorkel graag.
Voorsitter | Sending en Uitreik
Pieter en Nellie woon al 7 jaar in Dubai. Hulle het saam 3 kinders, 3 skoonkinders en 5 kleinkinders wat in Suid-Afrika en Nerderland woon en werk. Hulle liefdes sluit o.a. in die bosveld, see, lees en vleisbraai.
+971 (0) 55 103 8246
Ons het Januarie 2017 die Vrystaat se grondstraat-dorpie verruil vir Dubai se goue strate. Ons het gehoop vir groener weivelde, maar gou uitgevind hier kou jy klippe.
Ons het gelukkig by die Dubai Afrikaanse Kerk betrokke geraak en met die genade van God kyk ons nie terug nie. Ek is getroud met Magda en ons het twee kinders, Jana en Liam.
+971 55 120 2961
Arno van den Heever
Ek is getroud met Corneli (Vrouebedienning). Ons het 3 kinders en is vanaf 2012 in Dubai. Ek het ‘n groot liefde vir 4×4 in die Woestyn en kamp graag.
Ek en my pragtige vrou Ria, is al 4 jaar hier in die Woestynland. Ons het eers in Oman gebly, voordat Dubai huis geword het. Ons is die trotse ouers van Andrie en Ane-mi en geseend om Oumie en Oupa te wees vir ons twee kleinkinders. Hier geniet ons dit om in die see te swem en die duine uit te ry, in die Woestyn. Ons eerste liefde is God en ons Kerk hier in Dubai.
+971 (0) 55 421 3002
Ek en my vrou Heilani, is sedert 2016 in Dubai. Ons dogtertjie, Renée is hier in Dubai gebore. Ons geniet 4×4 in die duine, kamp en draf op die strand.
+971 55 762 5009
Christé en Reinette is vanaf 2014 in Dubai. Ons het 3 kinders, (1 in Suid-Afrika en 2 in UAE) en 3 kleinkinders. Ons is lief vir die see en om te reis.
+971 55 228 3862
Corneli van den Heever
Ek is getroud met Arno en ons het 3 kinders, Mauritz, Elizabeth en Willemien. Ons bly al vanaf 2012 in Dubai. Ek het ‘n groot liefde vir musiek en kuier graag saam met mense.
Is jy nuut en verdwaald?
Is jy nuut in Dubai?  Voel hopeloos verdwaald?  Waar koop mens linne, hoe werk die publieke vervoer, waar is die beste plek om kruideniersware te kry?  Moenie alleen voel nie, ons het al almal die gevoel beleef! Kontak ons gerus, ons help graag!
Ons help waar ons kan!
Saterdae om 17:30 | Jebel Ali Kerk Gebou
Type and Press “enter” to Search